laion/Wikipedia-Exotic huggingface dataset:
শিল্পাচার্য জয়নুল উদ্যান ময়মনসিংহ

শিল্পাচার্য জয়নুল উদ্যান বাংলাদেশের ময়মনসিংহ শহরের প্রাণকেন্দ্রে অবস্থিত একটি উদ্যান। ময়মনসিংহ ব্রীজ থেকে রিকশায় যেতে সময় লাগে ৩০ মিনিট। সার্কিট হাউজ মাঠ ও সার্কিট হাউজ এলাকা সংলগ্ন নির্মিত একটি উদ্যান। এর পাশ দিয়েই বয়ে গেছে ব্রহ্মপুত্র নদ। জয়নুল উদ্যানে দৃষ্টিনন্দন ফোয়ারা, দোলনা, ট্রেন, ম্যাজিক নৌকা, মিনি চিড়িয়াখানা, বৈশাখী মঞ্চ, ঘোড়ার গাড়ি, চরকি, জেলা প্রশাসকের বাড়ি এবং বেশকিছু খাবারের দোকান রয়েছে। আর নদীতে ঘুরে বেড়ানোর জন্য রয়েছে নৌকা। এছাড়াও এখানে জয়নুল আবেদীন সংগ্রহশালার বিখ্যাত সব ছবিগুলো দেখারও সুযোগ রয়েছে। প্রতিদিন হাজার হাজার দর্শনার্থী এখানে ঘুরতে আসেন ও ব্রক্ষপুত্র নদের স্নিগ্ধ,মনোরম পরিবেশ উপভোগ করেন। এছাড়া ময়মনসিংহ বিভাগের আশপাশের এলাকা থেকে প্রতিদিন দর্শনার্থীদের উপচে পড়া ভীড় লক্ষ্য করা যায়। Bangladeshtimes। "ময়মনসিংহের জয়নুল উদ্যান"। BangladeshTimes। সংগ্রহের তারিখ ২০২২-০২-০৪।  "ব্রহ্মপুত্র পাড়ে জয়নুল উদ্যানের ছায়াশীতল পরিবেশে ভ্রমণপিপাসুরা"। Bangla Tribune। ২০২২-০২-০৪ তারিখে মূল থেকে আর্কাইভ করা। সংগ্রহের তারিখ ২০২২-০২-০৪।  "ময়মনসিংহ জয়নুল আবেদিন পার্ক চিড়িয়াখানা পর্যটক টানছে"। Loklokantor (ইংরেজি ভাষায়)। ২০১৭-০৩-২১। ২০১৯-০৯-১২ তারিখে মূল থেকে আর্কাইভ করা। সংগ্রহের তারিখ ২০২২-০২-০৪।
ঢাকা পোস্ট

ঢাকা পোস্ট বাংলাদেশের একটি বেসরকারি অনলাইন সংবাদমাধ্যম। ২০২১ সালের ১৬ ফেব্রুয়ারিতে সংবাদ মাধ্যমটি যাত্রা শুরু করে। বর্তমানে মহিউদ্দিন সরকার এর সম্পাদক হিসেবে দায়িত্ব পালন করছেন। সংবাদ মাধ্যমটি ইউএস-বাংলা গ্রুপের একটি প্রতিষ্ঠান। ২০২১ সালের অ্যালেক্সা রেঙ্কিং অনুসারে, ঢাকা পোস্ট-এর অবস্থান বিশ্বব্যাপী ৩,৪৭৯তম এবং বাংলাদেশে ষষ্ঠ। যা সংবাদ প্রতিবেদন মূলক ওয়েবসাইটগুলির মধ্যে দ্বিতীয় এবং বাংলাদেশে প্রথম স্থানে থাকা ইন্টারনেট-ভিত্তিক সংবাদপত্র। ঢাকা পোস্ট জাতীয়, রাজনীতি, অর্থনীতি, সারাদেশ, আন্তর্জাতিক, খেলা, বিনোদন, স্বাস্থ্য, শিক্ষা, জবস ও অন্যান্য বিষয়ে নিয়মিত সংবাদ প্রকাশ করে। "Team | Dhaka Post [টীম | ঢাকা পোস্ট]"। ঢাকা পোস্ট। সংগ্রহের তারিখ ২০২২-০২-০২।  "dhakapost.com Competitive Analysis, Marketing Mix and Traffic - Alexa"। অ্যালেক্সা। ২২ নভেম্বর ২০২১ তারিখে মূল থেকে আর্কাইভ করা। সংগ্রহের তারিখ ২০২২-০২-০২।  Khan, Abdul Kabil; Shnaider, Anna (২০২১-০৫-৩১)। "The development trends and features of online news websites in Bangladesh"। EUREKA: Social and Humanities (ইংরেজি ভাষায়) (৩): ৪১–৫৮। আইএসএসএন 2504-5571। ডিওআই:10.21303/2504-5571.2021.001858।  Editor। "The official journey of Dhaka Post starts"। dailycountrytodaybd.com (ইংরেজি ভাষায়)। ২০২১-১১-২৮ তারিখে মূল থেকে আর্কাইভ করা। সংগ্রহের তারিখ ২০২২-০২-০২।  "নিউজ পোর্টাল 'ঢাকা পোস্ট'-এর যাত্রা শুরু"। Bangla Tribune। ২০২২-০২-০২ তারিখে মূল থেকে আর্কাইভ করা। সংগ্রহের তারিখ ২০২২-০২-০২।  "Dhaka Post: Bangla News Portal"। www.dhakapost.com। সংগ্রহের তারিখ ২০২৩-০৪-২৬।
বনী হরিতসাহ মসজিদ

বানি হারিতশাহ মসজিদ (আরবি: مسجد بني حارثة), বা মসজিদ আল-মুস্তারাহ সৌদি আরবের মদিনায় অবস্থিত একটি মসজিদ। এটি সৈয়দ অসি-সুহাদা'র রাস্তায় অবস্থিত। এই নামকরণটি ইসলামের নবী মুহাম্মদের উহুদের যুদ্ধ থেকে ফিরে আসার পথে একবার এই জায়গায় বিশ্রাম নেওয়ার একটি বিবরণ থেকে এসেছে। মুস্তারাহ শব্দের অর্থ বিশ্রামের জায়গা। রাজা ফাহদের সময় মসজিদটি সংস্কার করা হয়েছিল এবং এসময় জায়গাটি ৪৯১ বর্গ মিটার প্রশস্ত করা হয়। বানি হারিথাহ উপজাতির সদস্যদের বাড়িগুলি মসজিদের কাছাকাছি অবস্থিত। নবীর সময়ে শহরটির প্রতিরক্ষার জন্য জায়গাটি কৌশলগতভাবে গুরুত্বপূর্ণ ছিল, যেখানে খন্দকের যুদ্ধের জন্য পরিখার প্রারম্ভিক বিন্দুটিও খনন করা হয়েছিল। এখান থেকে প্রথম মুয়াবিয়া ও এর নেতা মুসলিম ইবনে উকবার সেনাবাহিনীও শহরে প্রবেশ করে। "Masjid Mustarah - Bani Haritsah Mosque"। My Umrah Guide। সংগ্রহের তারিখ ২০২২-০২-০২।
সুস্মিতা পাওয়ার

সুস্মিতা পাওয়ার হলেন একজন ভারতীয় পেশাদার আন্তর্জাতিক কাবাডি খেলোয়াড়। তিনি কর্নাটক রাজ্যের মহীশূর শহরের অধিবাসী। তিনি ভারতীয় জাতীয় কাবাডি দলের সদস্য ছিলেন। এই দল ইন্‌ছনে ২০১৪ এশিয়ান স্বর্ণপদক জিতেছে। সুস্মিতা একটি দরিদ্র পরিবারে জন্মগ্রহণ করেছিলেন। তাঁর বাবা ও মায়ের নাম যথাক্রমে ওমপ্রকাশ রাও পাওয়ার এবং মঞ্জুলা বাই। তাঁরা মহীশূরের এন আর মহল্লার বাসিন্দা। একটি আটা ভাঙানোর কল চালিয়ে তাঁরা জীবিকা নির্বাহ করেন। সুস্মিতা ২০০৩ সাল থেকে কাবাডি খেলা শুরু করেন। তাঁদের আর্থিক অবস্থা এতটাই খারাপ ছিল যে, প্রাথমিক পর্যায়ে খেলার সূত্রে সুস্মিতার ভ্রমণের উদ্দেশ্যে অর্থের যোগানের জন্য বন্ধুবান্ধব ও আত্মীয় স্বজনের কাছে টাকা ধার করতে হয়েছিল। সুস্মিতা বলেছেন ২০০৩ সালে কাবাডি খেলা শুরু করার পর, যে পুলিশ বিভাগ তাঁকে তার সমস্ত প্রচেষ্টায় সমর্থন করেছে। ৩১ বছর বয়সী সুস্মিতা বিদ্যালয় জীবনে অ্যাথেলেটিক দিয়ে তাঁর খেলোয়াড়ি জীবন শুরু করেছিলেন, এবং তিনি তাতে সফলতাও লাভ করে ছিলেন। তিনি যখন মহীশূরের পিপলস পার্ক সরকারি মহিলা কলেজে পিইউ অধ্যয়নরত ছিলেন, সেই সময় কলেজের কাবাডি দলে একজন খেলোয়াড়ের অভাব হচ্ছিল। দলটি একটি প্রতিযোগিতায় অংশ নেবার জন্য প্রস্তুত হচ্ছিল। তখনই কলেজের কাবাডি খেলোয়াড়রা সুস্মিতার অ্যাথলেটিক দক্ষতা দেখে মুগ্ধ হয়ে তাঁকে অস্থায়ী পরিবর্ত খেলোয়াড় হিসেবে খেলার জন্য অনুরোধ করে। সুস্মিতা বলেন "এটা ছিল ২০০৩ সাল এবং এর আগে আমি আমার জীবনে কখনো কাবাডি খেলিনি"। সুস্মিতা বেঙ্গালুরুতে রাজ্য পুলিশ বিভাগে কাজ করেন এবং বর্তমানে, তিনি পেরিয়াপাটনা তালুকের বেট্টাদাপুরা থানায় কর্মরত আছেন। স্পোর্টস অথরিটি অফ ইন্ডিয়ার (সাই) কাবাডি কোচ শ্রীধরের কাছে সুস্মিতা কাবাডি খেলার জন্য অনুপ্রাণিত হয়েছিলেন। তিনি প্রথমবারের মতো জুনিয়র জাতীয় দলে এবং ২০০৪ সালে অমৃতা লীগে রাজ্যের প্রতিনিধিত্ব করেন। তিনি কর্ণাটক জুনিয়রস কাবাডি দলের অধিনায়ক ছিলেন এবং দক্ষিণ জোনাল ও কর্ণাটক সিনিয়র দলের সদস্য ছিলেন। তিনি ২০১৪ সালে জাতীয় দলে নির্বাচিত হন। সুস্মিতা কবাডি লীগে কর্ণাটকের হয়ে খেলছেন এবং তিনি দলের একজন গুরুত্বপূর্ণ খেলোয়াড়। সুস্মিতা বিবাহ করেছিলেন ভেঙ্কটেশকে এবং নিজের সাফল্যের জন্য তিনি তাঁর স্বামীকেও কৃতিত্ব দিয়েছেন। সম্প্রতি মহীশূরে অনুষ্ঠিত এক অনুষ্ঠানে রাজ্য সরকার কর্তৃক একলব্য পুরস্কারে ভূষিত হয়েছেন সুস্মিতা। Vinod, A. (নভে ২৯, ২০১০)। "Kerala still in celebratory mood after Asiad impression"। The Hindu। The Hindu Group। এপ্রিল ২, ২০১১ তারিখে মূল থেকে আর্কাইভ করা। সংগ্রহের তারিখ ১৫ ডিসেম্বর ২০১২।  "Colourful start to district youth fete"। The Hindu। The Hindu Group। জানুয়ারি ৮, ২০১১। সংগ্রহের তারিখ ১৫ ডিসেম্বর ২০১২।  "Sushmitha, taking Kabbadi to new heights"। সংগ্রহের তারিখ ২ ফেব্রুয়ারি ২০২২।  "Sushmitha, taking Kabbadi to new heights"। সংগ্রহের তারিখ ৫ মার্চ ২০২২।  "Sushmita Makes Mysore Proud"। সংগ্রহের তারিখ ২ ফেব্রুয়ারি ২০২২।  "Karnataka begins well"। সংগ্রহের তারিখ ২ ফেব্রুয়ারি ২০২২।
উদ্ভিদ উদ্যান, ময়মনসিংহ

উদ্ভিদ উদ্যান, ময়মনসিংহে অবস্থিত একটি উদ্ভিদ উদ্যান। উদ্ভিদ উদ্যান ময়মনসিংহ, বাংলাদেশ কৃষি বিশ্ববিদ্যালয় ক্যাম্পাসে অবস্থিত। পুরাতন ব্রহ্মপুত্র নদের তীরে বিশ্ববিদ্যালয় ক্যাম্পাসের প্রায় ২৪ একর জায়গা জুড়ে বিরল প্রজাতির উদ্ভিদ সংগ্রহ নিয়ে ১৯৬৩ সালে বোটানিক্যাল গার্ডেন প্রতিষ্ঠা করা হয়। আন্তর্জাতিক সংস্থা বোটানিক গার্ডেনস কনজারভেশন ইন্টারন্যাশনাল (বিজিসিআই) কর্তৃক স্বীকৃতিপ্রাপ্ত বাংলাদেশের প্রথম বোটানিক্যাল গার্ডেনে ১০০০টি বড়, ১২৭৮টি মাঝারি এবং ৪৪৬৭টি ছোট বৃক্ষ সহ প্রায় ৬০০টি বিভিন্ন প্রজাতির উদ্ভিদ রয়েছে। এদের মধ্যে গুটগুটিয়া, আফ্রিকান টিউলিপ, কাইজেলিয়া, স্বর্ণঅশোক, কুম্ভি, নাগেশ্বরচাপা, বুধানারিকেল, পাটেনজাবা, পাহাড়ি কাশ, কাইকা, সিন্দুরি, বিক্সা চান্দুল, এপিকাক প্রভৃতি কালাহুজা, প্যাশন ফ্রুট, ডেরিস, কালোমেঘ, মিছরিদানা, নিলকান্ত, শতমূলী, স্বর্পগন্ধা, তালমুলি, হানি সাকল, বানকলা, হলুদ কাঞ্চন, শম্ভুকাস, অনন্ত লতা, খামি, কুলানজান, কানথাকাশ, সুলতানচাপা, কাইকা, কানসুনালু, লেতকানথা, পাটিপাটা, নাক্সভোমিকা, নদাজাম, তিথিজাম, আজুলি, শাল, খারাজুরা, আরুসা, পানিকলমি, খুসখের, এলেনা, চাগাল্লাদি, মোথা, আভুকাদো, ডুরিয়ান, কোকুয়া, সাতকরা, বরমালা, মেইলাম, স্বর্ণ অশোক, রাজ অশোক, ব্রানফেলসিয়া, ক্যাকটাস, লালচিতা, নিলচিতা, গালমরিচ, মাসুকদা, গানিয়ারি, গ্রিলিরিচিডা, ফার্ন হরিণসিংঙ্গা, আতমরা, বেরিয়া, বেহেলাতদ, ফার্ন কড়ই, গার্ডেনিয়া, ব্যামবুস, রনডেলিটিয়া, টাবেবুইয়া, ডুমবিয়া, বনজারি, জয়ত্রী, জয়পাল, নাগনাথ, জাচারান্দা, বন্য খেজুর, স্কাফেলারা, রাভেনিয়া, জাকুটিভাসা, ভেরিগেটেট মন্ডার, পারসিমন, হারগুজা কান্তাপ্রভৃতি উল্লেখযোগ্য। গার্ডেনের সৌন্দর্য বর্ধন এবং দর্শনার্থীদের বিনোদনের জন্য বন্য পশু-পাখির প্রতিকৃতি নির্মাণ করে বিভিন্ন দর্শণীয় পয়েন্টে স্থাপন করা হয়েছে। প্রতিকৃতির মধ্যে দ্বীপ জোনে দুটি রাজহাঁস ও দুটি সারস, গেইটের সম্মুখে পাইন গাছের গোড়ায় পশুর রাজা সিংহ, অরকোরিয়া গাছের গোড়ায় হরিণ, বাগানের ভেতরের প্রবেশ দ্বারের কাছেই রয়েল বেঙ্গল টাইগার, বিড়াল। দর্শাণার্থীদের শুভ কামনায় শাবকসহ রয়েছে অস্ট্রেলিয়া মহাদেশের জাতীয় পশু ক্যাঙ্গারু। তবে সবগুলোই বালু আর সিমেন্টের তৈরী। "বোটানিক্যাল গার্ডেন ও বাংলাদেশ কৃষি বিশ্ববিদ্যালয়"। দৈনিক চট্টগ্রাম আলো। ২০২১-০৭-০৬। ২০২২-০৩-১০ তারিখে মূল থেকে আর্কাইভ করা। সংগ্রহের তারিখ ২০২২-০৩-০৪।  "উদ্ভিদ উদ্যান, ময়মনসিংহ"। priyo.com। ১২ এপ্রিল ২০১৭। ২০২৩-০৮-১৮ তারিখে মূল থেকে আর্কাইভ করা। সংগ্রহের তারিখ ২০২৩-০৮-১৮।  "বোটানিক্যাল গার্ডেন"। ১৫ ডিসেম্বর ২০২২। ২১ সেপ্টেম্বর ২০২৪ তারিখে মূল থেকে আর্কাইভ করা। সংগ্রহের তারিখ ২২ সেপ্টেম্বর ২০২৪।  দাপ্তরিক ওয়েবসাইট
মহা উপনিষদ

মহা উপনিষদ (সংস্কৃত: महा उपनिषद्) হল সংস্কৃত পাঠ এবং এটি হিন্দুধর্মের একটি ক্ষুদ্র উপনিষদ। পাঠ্যটিকে সামন্য উপনিষদ হিসেবে শ্রেণীবদ্ধ করা হয়েছে। পাঠ্যটি দুটি সংস্করণে বিদ্যমান, একটি কিছু সংকলনে অথর্ববেদের সাথে সংযুক্ত, এবং আরেকটি সামবেদের সাথে সংযুক্ত। অথর্ববেদের সংস্করণ ছোট প গদ্যে। সামবেদ সংস্করণটি আংশিকভাবে কাব্যিক ছন্দে রয়েছে। বৈষ্ণব উপনিষদ বিষ্ণুকে সর্বোত্তম ও ব্রহ্মার উপরে বর্ণনা করে। গ্রন্থের উভয় দলই, তবে সমস্ত হিন্দু দেবতাদের শ্রদ্ধাপূর্ণ শব্দ ব্যবহার করে এবং তাদের একই আত্মা-ব্রহ্ম বলে দাবি করে। উপনিষদ বৈষ্ণব ও বেদান্ত ধারণার সমন্বয় উপস্থাপন করে এবং এটি "বসুধৈব কুটুম্বকম্" অথবা "বিশ্ব একটি পরিবার" এর শিক্ষার জন্য উল্লেখযোগ্য। Deussen 1997, পৃ. 799। Tinoco 1996, পৃ. 89। AG Krishna Warrier (1953), Maha Upanishad, Theosophical Society, Madras, Online Deussen 1997, পৃ. 557, 561–567। Tinoco 1996, পৃ. 87–89। Deussen 1997, পৃ. 566–567। Deussen 1997, পৃ. 799–801। Max Muller, গুগল বইয়ে Alphabetisches Verzeichniss der Upanishads, Zeitschrift der Deutschen Morgenländischen Gesellschaft: ZDMG, Volume 19, page 151 Hattangadi 2000। Deussen 1997, পৃ. 779–782, 799–801। Jeffrey Moses (2002), Oneness, Random House Publishing, আইএসবিএন ০-৩৪৫৪৫৭৬৩৩, page 12 Robin Seelan (2015), Deconstructing Global Citizenship (Editors: Hassan Bashir and Phillips Gray), Routledge, আইএসবিএন ৯৭৮-১৪৯৮৫০২৫৮০, page 143 BP Singh and Dalai Lama XIV Bstan-ʼdzin-rgya-mtsho (2008), Bahudhā and the Post 9/11 World, Oxford University Press, আইএসবিএন ৯৭৮-০১৯৫৬৯৩৫৫৩, page 51
জ্যাক টাকার

জ্যাক রবার্ট টাকার (ইংরেজি: Jack Tucker; জন্ম: ১৩ নভেম্বর ১৯৯৯; জ্যাক টাকার নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংরেজ ক্লাব জিলিংহাম এবং ইংল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন। ইংরেজ ফুটবল ক্লাব উইটস্ট্যাবল টাউনের যুব পর্যায়ের হয়ে খেলার মাধ্যমে টাকার ফুটবল জগতে প্রবেশ করেছেন এবং পরবর্তীকালে জিলিংহামের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, ইংরেজ ক্লাব জিলিংহামের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। মাঝে, তিনি গ্রিনিচ বরো এবং হেস্টিংস ইউনাইটেডের হয়ে ধারে খেলেছেন। জ্যাক রবার্ট টাকার ১৯৯৯ সালের ১৩ই নভেম্বর তারিখে ইংল্যান্ডের কেন্টে জন্মগ্রহণ করেছেন এবং সেখানেই তার শৈশব অতিবাহিত করেছেন। "Notification of shirt numbers" (পিডিএফ)। English Football League। সংগ্রহের তারিখ ১৫ অক্টোবর ২০১৯।  Youlton, Clive (২১ জানুয়ারি ২০১৮)। "Mum praises Gillingham for helping son achieve footballing dream"। KentLive। সংগ্রহের তারিখ ২ ফেব্রুয়ারি ২০২২।  Youlton, Clive (২১ জানুয়ারি ২০১৮)। "Mum praises Gillingham for helping son achieve footballing dream"। kentlive। সংগ্রহের তারিখ ১ জানুয়ারি ২০২০।  "Three sign professional contracts with Gills"। Gillingham F.C.। ১৬ জানুয়ারি ২০১৮। সংগ্রহের তারিখ ১৫ নভেম্বর ২০১৮।  সকারওয়েতে জ্যাক টাকার (ইংরেজি) সকারবেসে জ্যাক টাকার (ইংরেজি) ট্রান্সফারমার্কেটে জ্যাক টাকার (ইংরেজি) ওয়ার্ল্ডফুটবল.নেটে জ্যাক টাকার (ইংরেজি) ইএসপিএন এফসিতে জ্যাক টাকার (ইংরেজি)
রিভাইভাল ফ্রম বিলো: দ্য দেওবন্দ মুভমেন্ট এন্ড গ্লোবাল ইসলাম

রিভাইভাল ফ্রম বিলো: দ্য দেওবন্দ মুভমেন্ট এন্ড গ্লোবাল ইসলাম (ইংরেজি: Revival from Below: The Deoband Movement and Global Islam) মার্কিন যুক্তরাষ্ট্রের নর্থওয়েস্টার্ন বিশ্ববিদ্যালয়ের অধ্যাপক ব্র্যানন ডি. ইনগ্রামের দেওবন্দ আন্দোলন নিয়ে রচিত একটি গবেষণা গ্রন্থ। ২০১৮ সালে ক্যালিফোর্নিয়া বিশ্ববিদ্যালয় প্রেস থেকে বইটি প্রকাশিত হয়। এটি লেখকের পিএইচডি গবেষণার উপর ভিত্তি করে দেওবন্দ আন্দোলনের একটি পুঙ্খানুপুঙ্খভাবে গবেষণালব্ধ বিবরণ যাতে ঔপনিবেশিক ভারতে দেওবন্দ আন্দোলনের গঠনমূলক ইতিহাস, এর নেতৃস্থানীয় উলামা বিশেষত আশরাফ আলী থানভী, সুফিবাদের সাথে এর সম্পর্ক এবং এর বিশ্বব্যাপী সম্প্রসারণ আলোচিত হয়েছে। বারবারা ডি. মেটকাল্ফ, মুহাম্মদ কাসিম জামান এবং অন্যান্যদের কাজের উপর ভিত্তি করে ইনগ্রামের বই অনেক তাজা এবং গুরুত্বপূর্ণ উপাদান ধারণ করে। বইটিতে জিজ্ঞাসা করা হয়েছে যে কীভাবে দেওবন্দের ঐতিহ্য তৈরি হয়েছে, সঞ্চারিত ও বিশ্বায়ন হয়েছে এবং প্রতিদ্বন্দ্বিতা করেছে। দেওবন্দিদের সুফি বিরোধী বলে যে ভুল ধারণার রয়েছে লেখক নিজেই একটি টেক্সচারড বিবরণ প্রদান করে ধারণাটি অপনোদনের চেষ্টা করেছেন। বইটিতে উর্দু উৎস সমূহের ব্যাপক ব্যবহার পরিলক্ষিত হয়। বইটির আরেকটি গুরুত্বপূর্ণ আলোচ্য বিষয় দক্ষিণ আফ্রিকায় দেওবন্দ আন্দোলন। বইটির বিষয়বস্তু মোট ৭টি অধ্যায়ে বিন্যস্ত। ইসলামিক রিভাইভাল ইন ব্রিটিশ ইন্ডিয়া: দেওবন্দ, ১৮৬০–১৯০০ দ্য দেওবন্দ স্কুল এন্ড দ্য ডিমান্ড ফর পাকিস্তান নিজামি, মইন আহমদ (১ মে ২০২০)। "Review of Revival from Below: The Deoband Movement and Global Islam" [রিভিউ: রিভাইভাল ফ্রম বিলো: দ্য দেওবন্দ মুভমেন্ট এন্ড গ্লোবাল ইসলাম]। জার্নাল অব ইসলামিক স্টাডিজ। ৩১ (২): ২৭৬–২৭৯। আইএসএসএন 0955-2340। ডিওআই:10.1093/jis/etaa011।  বুসো, অ্যান্ড্রু (৩ অক্টোবর ২০১৯)। "Review of Brannon D. Ingram, Revival from Below: The Deoband Movement and Global Islam" [রিভিউ: রিভাইভাল ফ্রম বিলো: দ্য দেওবন্দ মুভমেন্ট এন্ড গ্লোবাল ইসলাম]। ময়দান। জর্জ মেসন বিশ্ববিদ্যালয়।  মিয়া, আলী আলতাফ (৬ নভেম্বর ২০২০)। "Review of Revival from Below: The Deoband Movement and Global Islam" [রিভিউ: রিভাইভাল ফ্রম বিলো: দ্য দেওবন্দ মুভমেন্ট এন্ড গ্লোবাল ইসলাম]। আমেরিকান জার্নাল অব ইসলাম এন্ড সোসাইটি। ৩৭ (৩-৪): ৯৮–১০৫। আইএসএসএন 2690-3741। ডিওআই:10.35632/ajis.v37i3-4.1693।  ফুচস, সাইমন উলফগ্যাং (৪ জানুয়ারি ২০২১)। "Review of Revival from Below: The Deoband Movement and Global Islam" [রিভিউ: রিভাইভাল ফ্রম বিলো: দ্য দেওবন্দ মুভমেন্ট এন্ড গ্লোবাল ইসলাম]। ডাই ওয়েল্ট দেস ইসলাম। ৬১ (১): ১২৪–১২৬। আইএসএসএন 0043-2539। ডিওআই:10.1163/15700607-61010004।  "Book Review Revival from Below: The Deoband Movement and Global Islam" [বই রিভিউ: রিভাইভাল ফ্রম বিলো: দ্য দেওবন্দ মুভমেন্ট এন্ড গ্লোবাল ইসলাম]। রেডিও ইসলাম আন্তর্জাতিক। ১০ ফেব্রুয়ারি ২০২০। সংগ্রহের তারিখ ২ ফেব্রুয়ারি ২০২২।  "Brannon D. Ingram, Revival from Below: The Deoband Movement and Global Islam" [রিভাইভাল ফ্রম বিলো: দ্য দেওবন্দ মুভমেন্ট এন্ড গ্লোবাল ইসলাম]। জাদালিয়া (ইংরেজি ভাষায়)। ১৯ জুলাই ২০১৯। সংগ্রহের তারিখ ১ ফেব্রুয়ারি ২০২২।  জে কুইপার, ম্যাথু (২০১৯)। "Review of Revival From Below: The Deoband Movement and Global Islam" [রিভিউ: রিভাইভাল ফ্রম বিলো: দ্য দেওবন্দ মুভমেন্ট এন্ড গ্লোবাল ইসলাম]। রিলিজিয়াস স্টাডিজ রিভিউ। ৪৫ (৩): ৩৯০। আইএসএসএন 1748-0922। ওসিএলসি 1682754।  গুগল বইয়ে রিভাইভাল ফ্রম বিলো: দ্য দেওবন্দ মুভমেন্ট এন্ড গ্লোবাল ইসলাম
পায়েল

পায়েল হল গোড়ালির চারপাশে পরিধান করার একটি অলঙ্কার। দক্ষিণ এশিয়ার মেয়েরা ও মহিলার পায়ের গোড়ালি ও পায়েরর আঙট ঐতিহাসিকভাবে কমপক্ষে ৮,০০০ বছরেরও বেশি সময় ধরে পরিধান করে আসছে, যেখানে এটি সাধারণত পাত্তিলু, গোলসু এবং কখনও কখনও নূপুর নামে পরিচিত। এগুলি প্রাগৈতিহাসিক সময় থেকে মিশরীয় মহিলাদের দ্বারাও পরিধান করা হয়েছে। মার্কিন যুক্তরাষ্ট্রে নৈমিত্তিক এবং আরও আনুষ্ঠানিক উভয় পায়েলই ১৯৩০-এর দশক থেকে ২০ শতকের শেষের দিকে কেতাদুরস্ত হয়ে ওঠে। যদিও পশ্চিমা জনপ্রিয় সংস্কৃতিতে অল্প বয়স্ক পুরুষ ও মহিলা উভয়ই নৈমিত্তিক চামড়ার পায়েল পরতে পারে, তবে অলঙ্কার দুটি খালি পায়ে মহিলাদের মধ্যে জনপ্রিয়। আনুষ্ঠানিক পায়েলসমূহ (রূপা, সোনা বা পুঁথি) কিছু মহিলা রেওয়াজী গহনা হিসাবে ব্যবহার করেন। ভারতীয় বিয়েতে পায়েল হল একটি গুরুত্বপূর্ণ গহনা, যা শাড়ির সাথে পরিধান করা হয়। মাঝে মাঝে, উভয় পায়ের গোড়ালিতে পরিধান করা পায়েল একটি চেইন দ্বারা যুক্ত করা হয়, যাতে পায়ের পদক্ষেপটি সীমিত হয়। এই অভ্যাসটি একসময় দক্ষিণ-পূর্ব এশিয়ায় প্রচলিত ছিল, "মেয়েলি"ভাবে ক্ষুদ্র পদক্ষেপে চলনের জন্য এমনটি করা হত। আজ, কয়েকজন পশ্চিমা মহিলা এই অভ্যাসটি অনুসরণ করেন, তবে তারা জনসমক্ষে খুব কমই এমনটি করেন। এখনও খুব কমই, কিছু লোক "স্থায়ী" (যেমন, রাংঝাল করা) পায়েল চেইন এবং এমনকি সংযোগকারী চেইন পরিধান করে। মেহেরগড়ের নব্যপ্রস্তরযুগ এবং তাম্র যুগ সময়কাল পায়েলের ব্যবহারকে নির্দেশ করে। জন মার্শাল নৃত্যরত মেয়ের মূর্তিকে হাতের আংটি, চুড়ি ও পায়েলে সজ্জিত হিসাবে বর্ণনা করেছেন। তামিল সাহিত্যের শিলপ্পদিকারম (দ্য স্টোরি অব দ্য অ্যাঙ্কলেট) নামক খ্রিস্টীয় প্রথম শতাব্দীর মহাকাব্যটিতে এমন একজন মহিলার উল্লেখ করেছিল যার স্বামী তার একটি পায়েল একজন অসৎ স্বর্ণকারের কাছে বিক্রি করতে গিয়ে নিহত হয়েছিল। কবিতায় পায়েলকে বিশদভাবে বর্ণনা করা হয়েছে। রাজস্থানী মহিলারা সবচেয়ে ভারী ধরনের পায়েল পরিধান করে, যা রূপালী ও উপজাতীয় আনুগত্য নির্দেশ করে। মহিলারা এগুলিকে পোশাকের গয়না হিসাবে পরিধান করে, তবে অন্যান্য প্রতিদ্বন্দ্বী উপজাতিদের সামনে একটি সাহসী উপজাতি হিসাবে নিজেদের প্রদর্শন করার জন্যও ব্যবহার করা হয়। এখন ভারতে ভারী পায়েলের চলন হ্রাস পাচ্ছে, তবে এটি এখনও গ্রামীণ এলাকায় সাধারণ বিষয়। নর্তকীরা পায়েল পরিধান করে। পায়েল উভয় গোড়ালিতে পরিধান করা হয়। পায়েলসমূহ রূপা, সোনা ও অন্যান্য কম মূল্যবান ধাতুর পাশাপাশি চামড়া, প্লাস্টিক, নাইলন এবং এই জাতীয় অন্যান্য উপকরণ দিয়ে তৈরি করা যেতে পারে। "Merriam-Webster Dictionary"।  KENOYER, J.M.। "ORNAMENT STYLES OF THE INDUS VALLEY TRADITION EVIDENCE FROM RECENT EXCAVATIONS AT HARAPPA, PAKISTAN"। Paleorient। 17/2।  Marshall, John (১৯৩১)। Mohenjo-daro and the Indus Civilization। Asian Educational Services। পৃষ্ঠা 339। আইএসবিএন 978-8120611795।  Karunaratne, Priyanka (২০১৭)। Art and tradition of Sri Lanka - Vol 11: Dance of Sri Lanka। Sri lanka: S. Godage & Brothers (Pvt) Ltd.।
বঙ্গবন্ধু চেয়ার

বঙ্গবন্ধু চেয়ার বাংলাদেশের প্রথম রাষ্ট্রপতি শেখ মুজিবুর রহমানের নামে প্রতিষ্ঠিত সম্মানজনক গবেষণা পদ। বাংলাদেশের জাতির জনক বঙ্গবন্ধু শেখ মুজিবুর রহমানের জীবনদর্শন, মতাদর্শ, মুক্তিযুদ্ধ ও বাংলাদেশসহ বিভিন্ন বিষয়ে গবেষণার জন্য দেশ ও বিদেশের বিভিন্ন বিশ্ববিদ্যালয় ও প্রতিষ্ঠানে বঙ্গবন্ধু চেয়ার স্থাপন করা হয়েছে। স্বনামধন্য অধ্যাপক ও বিশিষ্ট গবেষকগণ মর্যাদাপূর্ণ এ চেয়ারে নিয়োগ পেয়ে থাকেন। এ পদে নিয়োগপ্রাপ্ত অধ্যাপকরা ‘বঙ্গবন্ধু চেয়ার’ বা ‘বঙ্গবন্ধু চেয়ার অধ্যাপক’ পদবিতে ভূষিত হন। দেশ-বিদেশের বিভিন্ন বিশ্ববিদ্যালয় ও প্রতিষ্ঠানে বঙ্গবন্ধু চেয়ার প্রতিষ্ঠা করা হয়েছে। এর মধ্যে রয়েছে: ঢাকা বিশ্ববিদ্যালয় রাজশাহী বিশ্ববিদ্যালয় চট্টগ্রাম বিশ্ববিদ্যালয় ইসলামী বিশ্ববিদ্যালয়, বাংলাদেশ বাংলাদেশ ইউনিভার্সিটি অব প্রফেশনালস্ দিল্লি বিশ্ববিদ্যালয়, ভারত এশিয়ান ইনস্টিটিউট অব টেকনোলজি, থাইল্যান্ড ব্রাসিলিয়া বিশ্ববিদ্যালয়, ব্রাজিল সাস্কাচুয়ান বিশ্ববিদ্যালয়, কানাডা প্রভৃতি। জাতীয় বিশ্ববিদ্যালয় সুনির্দিষ্ট নীতিমালার ভিত্তিতে নির্দিষ্ট মেয়াদে প্রথিতযশা অধ্যাপক ও গবেষকদের সম্মানজনক এ পদে নিয়োগ করা হয়। বিশ্ববিদ্যালয় বা প্রতিষ্ঠানভেদে গবেষক নিয়োগের নীতিমালা ও গবেষণা ক্ষেত্রের ভিন্নতা রয়েছে। শেখ মুজিবুর রহমান শেখ মুজিবুর রহমানের নামে নামকরণের তালিকা "বিশ্বখ্যাত বিশ্ববিদ্যালয়গুলোতে বঙ্গবন্ধু সেন্টার ও চেয়ার স্থাপন করছে সরকার"। বাংলা ট্রিবিউন। ২৬ সেপ্টেম্বর ২০১৯। ২ ফেব্রুয়ারি ২০২২ তারিখে মূল থেকে আর্কাইভ করা। সংগ্রহের তারিখ ২ ফেব্রুয়ারি ২০২২।  "ঢাবিতে 'চেয়ার' আছে নিয়োগ নেই"। দৈনিক শিক্ষা। ২৮ জানুয়ারি ২০১৭। সংগ্রহের তারিখ ২ ফেব্রুয়ারি ২০২২।  "বাংলাদেশ ইউনিভার্সিটি অব প্রফেশনালসের চতুর্থ সমাবর্তন অনুষ্ঠিত এবং বঙ্গবন্ধু চেয়ার উদ্বোধন"। আইএসপিআর। ২৬ ডিসেম্বর ২০১৭। সংগ্রহের তারিখ ২ ফেব্রুয়ারি ২০২২।  "ঢাবি 'বঙ্গবন্ধু চেয়ার' পদে মুনতাসীর মামুন"। ঢাকা টাইমস। ২৪ আগস্ট ২০১৭। সংগ্রহের তারিখ ২ ফেব্রুয়ারি ২০২২।  "রাবির প্রথম 'বঙ্গবন্ধু চেয়ার অধ্যাপক' হলেন সনৎ কুমার সাহা"। জাগোনিউজ২৪.কম। ১২ ডিসেম্বর ২০২১। সংগ্রহের তারিখ ২ ফেব্রুয়ারি ২০২২।  "চবি বঙ্গবন্ধু চেয়ারের দায়িত্বে অধ্যাপক মুনতাসীর মামুন"। সারাবাংলা.নেট। ২৭ ফেব্রুয়ারি ২০২১। সংগ্রহের তারিখ ২ ফেব্রুয়ারি ২০২২।  "ইবির 'বঙ্গবন্ধু চেয়ার' এর দায়িত্ব পেলেন শামসুজ্জামান খান"। বাংলাদেশ প্রতিদিন। ২ অক্টোবর ২০১৮। সংগ্রহের তারিখ ২ ফেব্রুয়ারি ২০২২।  "দিল্লি বিশ্ববিদ্যালয়ে 'বঙ্গবন্ধু চেয়ার'"। প্রথম আলো। ১০ জুলাই ২০২১। সংগ্রহের তারিখ ২ ফেব্রুয়ারি ২০২২।  "থাইল্যান্ডে বঙ্গবন্ধু চেয়ার উদ্বোধন"। বিডিনিউজ টোয়েন্টিফোর ডটকম। ১৬ মার্চ ২০১৮। ২ ফেব্রুয়ারি ২০২২ তারিখে মূল থেকে আর্কাইভ করা। সংগ্রহের তারিখ ২ ফেব্রুয়ারি ২০২২।  "মুজিব বর্ষে ব্রাসিলিয়া বিশ্ববিদ্যালয়ে বঙ্গবন্ধু চেয়ার প্রতিষ্ঠার সিদ্ধান্ত"। প্রথম আলো। ১৮ নভেম্বর ২০২০। সংগ্রহের তারিখ ২ ফেব্রুয়ারি ২০২২।  "কানাডার সাস্কাচুয়ান বিশ্ববিদ্যালয়ে বঙ্গবন্ধু চেয়ার স্থাপন"। কালের কণ্ঠ। ১৫ ডিসেম্বর ২০২১। সংগ্রহের তারিখ ২ ফেব্রুয়ারি ২০২২।
ঝুমকা (গহনা)

ঝুমকা হল ভারতীয় উপমহাদেশের মহিলাদের দ্বারা পরিধান করা কানের দুলের একটি প্রকার। মুঘল সাম্রাজ্যের অধীনে, খারানপুল ঝুমকা একটি একক গয়না হিসাবে বিবর্তিত হয়েছিল, যেটি এখনও তার ঘণ্টার আকৃতি বজায় রেখেছে। ঝুমকা, ঝুমকি নামেও পরিচিত, গহনাটি ভারত, পাকিস্তান ও বাংলাদেশের ইতিহাস জুড়ে ঈপ্সিত কানের দুল হিসাবে নিজের মর্যাদা বজায় রেখেছে। এই জনপ্রিয় কানের দুল শৈলীর উৎস চোল রাজবংশের প্রাচীন মন্দিরের মূর্তিগুলিকে মনে করা যেতে পারে (অর্থাৎ এগুলি ৩০০ খ্রিস্টপূর্বাব্দের মতো পুরানো হতে পারে)। দ্বিতীয় প্রজন্মের গহনাকার ফ্লেউর ভ্যান গেলদারের মতে, মন্দিরের দেবতাদের শ্রদ্ধা প্রদর্শনের জন্য তাঁদের গহনা দিয়ে সাজানো হত। এর ফলস্বরূপ, ঐতিহ্যবাহী মন্দিরের নৃত্যশিল্পীরাও মন্দিরের দেব-দেবী প্রতিমাতে সজ্জিত একই ধরনের গহনা পরিধান করতে শুরু করেছিলেন। দক্ষিণ ভারতে উৎপত্তির পর, ঝুমকা কানের দুল হিসাবে দেশব্যাপী গ্রহণযোগ্যতা লাভ করে, বিশেষ করে রাজপরিবার থেকে — কিন্তু প্রত্যেকেই তাদের নিজস্ব স্বাক্ষর শৈলী তৈরি করতে ঘণ্টার আকারকে অভিযোজিত করেছিল। ভেতর থেকে ফাঁপা হওয়ার ফলে ঝুমকা তার অন্যান্য গহনার তুলনায় হালকা ছিল। গহনা নকশাকার নোয়েল ভ্যান গেল্ডার ব্যাখ্যা করেছেন যে কীভাবে মুঘলরা মুক্তা, কাটা হীরা এবং মূল্যবান রত্নপাথর সমন্বিত একটি স্থুলশীর্ষ পেরেক বৈশিষ্ট্যযুক্ত কানফুল (কানের ফুল) বা কর্ণফুলকে বিয়েতে ব্যবহার করেছিল। এটি প্রায়শই সানকালি নামক একটি অলঙ্কারিক চেইন দিয়ে পরিধান করা হত, যা চুলের মধ্যে চলে যেত যেখানে এটি একটি ছোট হুক দিয়ে আটকানো হত — আজ আমরা এটিকে গম্বুজ সহ ঝুমকা হিসাবে জানি। রাজস্থানের বদনোরের রানী অর্চনা কুমারী সিং উল্লেখ করেছেন যে মুঘল যুগের ঝুমকাগুলি মূলত বেল-আকৃতির ছিল, যার সঙ্গে সোনায় কাটা হীরার পাশাপাশি মুক্তো ঝুলানো লম্বা রেশম দিয়া শোভিত করা হত। “এটি কেবল একটি হুক দিয়ে কানে পরার ব্যবস্থা ছিল। পরে তারা গম্বুজটিকে কর্ণফুলের সাথে একত্রিত করে ঝুমকাকে বর্তমান সময়ের অভিযোজন প্রদান করে।” হিন্দি চলচ্চিত্র ‘মেরা সায়া’ ১৯৬৬ সালে মুক্তি পায়। এই চলচ্চিত্রে মুখ্য অভিনেত্রীর ‘ঝুমকা’ হারিয়ে ফেলের বিষয়ে ‘বরেলিকে বাজার মে’ শিরোনামের একটি গান (বাংলায় আমরা যে কানের দুলকে ঝুমকো বলি) রয়েছে। এছাড়াও, ২০২০ সালে বরেলিতে লখনৌ-দিল্লি হাইওয়ের পাশে ১৪ ফুট উঁচু একটি দণ্ডের উপরে ২৭২ কিলো ওজনের, রঙবেরঙের পাথর বসানো পিতলের ঝুমকা স্থাপন করা হয়। ঝুমকায় এলাকার বিখ্যাত জরির কাজ ব্যবহার করা হয়েছে। JAGANNATHAN, SHAKUNTHALA। "TRADITIONAL JEWELRY OF INDIA"। University of Chattanooga। ৪ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২ ফেব্রুয়ারি ২০২২।  "Tracing the Evolution of the Jhumka"। সংগ্রহের তারিখ ২ ফেব্রুয়ারি ২০২২।  "'ঝুমকা গিরা রে'… বরেলি ফিরে পেল তার সম্পদ!"। bengali.indianexpress.com। ১০ ফেব্রুয়ারি ২০২০। সংগ্রহের তারিখ ২ ফেব্রুয়ারি ২০২২।
জ্বীনের মসজিদ (সৌদি আরব)

জ্বিনের মসজিদ (আরবি: مسجد الجنة, রোমানীকরণ: মসজিদ আল-জিন) সৌদি আরবের মক্কায় অবস্থিত একটি মসজিদ, যা জান্নাতুল মুয়াল্লার নিকটে অবস্থিত। এটি আনুগত্যের মসজিদ (আরবি: مسسد بعيعات, রোমানাইজড: মসজিদ বিয়ত) ও গার্ডের মসজিদ (আরবি: مسججد العرس, রোমানাইজড: মসজিদ আল-আল-ইসরাস) কারণ শহরের রক্ষীরা সেই বিন্দু পর্যন্ত টহল দিত। মসজিদটি এমন জায়গায় নির্মিত হয়েছে যেখানে বলা হয় যে জ্বীনদের একটি দল এক রাতে মুহাম্মদের কুরআনের একটি অংশের তেলাওয়াত শোনার জন্য জড়ো হয়েছিল। পরে মুহাম্মাদ এই জিনের নেতাদের সাথে সেখানে দেখা করেন এবং ইসলাম গ্রহণ তার প্রতি তাদের বাইয়াত (আনুগত্যের শপথ) গ্রহণ করান। কুরআনের সূরা আল-জ্বিন অধ্যায়ে এই ঘটনার উল্লেখ পাওয়া যায়। মসজিদটিকে মক্কার প্রাচীনতম মসজিদগুলির মধ্যে একটি হিসাবে বিবেচনা করা হয় এবং এটি শহরের সবচেয়ে গুরুত্বপূর্ণ মসজিদগুলির মধ্যে একটি। "Ramadan Series: The story behind the Jinn Mosque in Makkah"। Al Arabiya English (ইংরেজি ভাষায়)। ২০১৪-০৭-১৭। সংগ্রহের তারিখ ২০২২-০২-০২।  "Masjid Al-Jinn - Hajj"। www.hajinformation.com। সংগ্রহের তারিখ ২০২২-০২-০২।
এনদিকিনিমেকি

এনদিকিনিমেকি হলো ক্যামেরুনের মধ্য অঞ্চলের এমবাম-এ-ইনুবু বিভাগের একটি কমিউন ও শহর। অম্ব্রোয়াস ওয়োঙ্গো – ফুটবল খেলোয়াড় ক্যামেরুনের কমিউন "Mindat.org"। Mindat.org (ইংরেজি ভাষায়)। ৯ জানুয়ারি ২০২২। সংগ্রহের তারিখ ২ ফেব্রুয়ারি ২০২২।  "Département"। spm.gov.cm। ৭ মার্চ ২০০৯। ৭ মার্চ ২০০৯ তারিখে মূল থেকে আর্কাইভ করা। সংগ্রহের তারিখ ২ ফেব্রুয়ারি ২০২২।  "Wayback Machine"। cidegef.refer.org। ১ জুন ২০১১। ১ জুন ২০১১ তারিখে মূল থেকে আর্কাইভ করা। সংগ্রহের তারিখ ২ ফেব্রুয়ারি ২০২২।  "Ecole Nationale d'Administration (ENA)"। ENA (ফরাসি ভাষায়)। সংগ্রহের তারিখ ২ ফেব্রুয়ারি ২০২২।